तेरह की सुबह ही बुलावा आया कि अदालत में पेशी है. मालूम हुआ कि उँगलियों के निशान लेने का मामला है. भूख हड़ताल तोड़ देने का बहुत अफसोस हुआ. खैर अदालत में मैंने मजिस्टर से कहा कि मैंने चीफ़ कमिश्नर को पत्र लिखा है. इस पर उसने मामला स्थगित कर दिया. अब कब पेशी होगी, यह पता नहीं. अगले हफ्ते किसी दिन शायद हो. पुलिस अपनी ओर से पूरी तैयारी करके आयी थी. उनका इरादा शायद जबरदस्ती निशान लेने का भी था. पर बात टल गयी.